{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o nacrtu Pravilnika o sadržaju i načinu vođenja Hrvatskog registra civilnih zrakoplova"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Marin Franolić","PRAVILNIK","Prijedlog je da se u Članku 2, stavak 2 U registrar se ne upisuju:\n dopuni sa:\nf) ovijesne jedrilice s pogonom prazne mase do 80 kg\nObrazloženje: Po ugledu na Njemačku, Francusku a i veći dio drugih zemalja EU , neovisno o načinu polijetanja, do 80kg strukturne mase ovjesna jedrilica sa motorom ne podliježe registraciji. Time se olakšava korištenje naročito u ravničarskim područjima, kao alternativa vuči.","Nije prihvaćen","Ovjesne jedrilice definirane su Pravilnikom o uvjetima i načinu upotrebe ovjesne jedrilice, parajedrilice, padobrana s pogonom i jedrilice prazne mase do 80/100 kg (Narodne novine br. 43/15 i 60/19) koji propisuje uvjete za ovjesne jedrilice i ovjesne jedrilice s pomoćnim motorom koje se mogu koristiti kao alternativa vuči. Tako definirane ovjesne jedrilice, za koje je karakteristično da se radi o zrakoplovu s kojim pilot može sigurno uzletjeti koristeći noge, ne upisuju se u Hrvatski registar civilnih zrakoplova (dalje u tekstu: Registar zrakoplova) kako je navedeno u članku 2. stavak 2. točka b) predmetnog Pravilnika.\n\nOd gore navedenih zrakoplova potrebno je razlikovati ostale zrakoplove s kojima pilot može sigurno uzletjeti i sletjeti koristeći isključivo podvozje, koji spadaju u kategoriju sportsko rekreativnih zrakoplova klase II i na koje se primjenjuju zahtjevi definirani Pravilnikom u uvjetima i načinu upotrebe sportsko rekreativnih zrakoplova (Narodne novine br. 34/14 i 66/14). Takvi zrakoplovi se upisuju u Registar zrakoplova, međutim sukladno Pravilniku o gradnji, obnovi, održavanju i kontinuiranoj plovidbenosti zrakoplova na koje se ne primjenjuje Uredba (EU) 2018/1139 (Narodne novine br. 134/2020), a koji stupa na snagu 1. veljače 2021. godine, za njih su propisani lakši zahtjevi, odnosno uvedena je kategorija posebno reguliranih zrakoplova."]